Mariapfarr
Mariapfarr osztrák község Salzburg tartomány Tamswegi járásában. 2019 januárjában 2396 lakosa volt.

Elhelyezkedése

Mariapfarr Salzburg tartomány Lungau régiójában a Schladmingi-Tauern hegység déli lábainál (illetve Zankwarn nevű része a hegységben, a Lignitzbach patak völgyében) fekszik. Az önkormányzat három településrészt, illetve falut egyesít: Mariapfarr (1620 lakos 2019-ben), Pichl (354 lakos) és Zankwarn (422 lakos). 

A környező önkormányzatok: északkeletre Göriach, keletre Sankt Andrä im Lungau, délre Unternberg, nyugatra Mauterndorf, északnyugatra Weißpriach, északra Schladming (Stájerország).

Története
Mariapfarrt először 923-ban említik, itt volt az egész lungaui régió anyaegyháza (vagyis első egyházközsége, amelyből a többiek leszakadtak). 1807-ig a salzburgi káptalanhoz tartozott. 

1939-ben Mariapfarr, Pichl és Zankwarn községeket Mariapichl néven egyesítették, majd 1945-ben az egyesített nagyközség a Mariapfarr nevet kapta.

Lakosság
A mariapfarri önkormányzat területén 2019 januárjában 2396 fő élt. A lakosságszám 1923 óta gyarapodó tendenciát mutat. 2017-ben a helybeliek 95%-a volt osztrák állampolgár; a külföldiek közül 2,5% a régi (2004 előtti), 1,9% az új EU-tagállamokból érkezett. 2001-ben a lakosok 95,8%-a római katolikusnak, 2,3% pedig felekezeten kívülinek vallotta magát. 

A lakosság számának változása:

Látnivalók
a Niederrain-kastély
Pich várának romjai
a volt mariapfarri vár (ma plébánia és múzeum)
a Mária mennybevétele-bazilika
az egyházközségi múzeum
a Csendes éj-múzeum (Joseph Mohr 1816-ban a faluban írta a Csendes éj szövegét).  
a hagyományos Sámson-felvonulás

Jegyzetek

Források
Mariapfarr SalzburgWiki
A település honlapja
50503 – Mariapfarr. Statistik Austria

Fordítás

Salzburg települései